**NÁRODNÁ RADA SLOVENSKEJ REPUBLIKY**

 **VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1337/2021

**1034a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 161/2015 Z. z. Civilný mimosporový poriadok v znení neskorších predpisov a ktorým sa menia a dopĺňajú niektoré zákony (tlač 1034) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa mení a dopĺňa **zákon č. 161/2015 Z. z. Civilný mimosporový poriadok** v znení neskorších predpisov a ktorým sa menia a dopĺňajú niektoré zákony (tlač 1034) podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky **spoločnú správu** výborov Národnej rady Slovenskej republiky.

I.

Národná rada Slovenskej republiky uznesením č. 1528 z 21. júna 2022 pridelila vládny návrh zákona, ktorým sa mení a dopĺňa **zákon č. 161/2015 Z. z. Civilný mimosporový poriadok** v znení neskorších predpisov a ktorým sa menia a dopĺňajú niektoré zákony (tlač 1034) na prerokovanie výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre financie a rozpočet** a

**Výboru** Národnej rady Slovenskej republiky **pre sociálne veci.**

Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie vládneho návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh zákona, ktorým sa mení a dopĺňa **zákon č. 161/2015 Z. z. Civilný mimosporový poriadok** v znení neskorších predpisov a ktorým sa menia a dopĺňajú niektoré zákony (tlač 1034)prerokovali výbory a odporúčali ho **schváliť:**

**Ústavnoprávny výbor** Národnej rady Slovenskej republiky uznesením č. 544 z 9. septembra 2022,

**Výbor** Národnej rady Slovenskej republiky **pre financie a rozpočet** uznesením č. 355 z 12. septembra 2022 a

 **Výbor** Národnej rady Slovenskej republiky **pre sociálne veci** uznesením č. 205 z 13. septembra 2022.

IV.

 Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto **pozmeňujúce a doplňujúce návrhy:**

1. K čl. I

V čl. I bod 27 sa slová „§ 396b“ nahrádzajú slovami „§ 396aa“.

Legislatívno-technická úprava. § 396b bol vložený do zákona novelou č. 150/2022 Z. z. s účinnosťou od 1. januára 2023. Vzhľadom na navrhovanú skoršiu účinnosť predkladaného návrhu zákona od 1. decembra 2022, je potrebné prechodné ustanovenia označiť ako § 396aa.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

1. K čl. IV

V čl. IV bod 6 § 28 ods. 3 sa slová „je spôsobilosť rodiča“ nahrádzajú slovami „je spôsobilosť prvého rodiča“.

V kontexte zámeru navrhovateľa v danom ustanovení, je navrhovaná formulácia logickejšia a presnejšia ohľadne vyjadrenia, o ktorého z dvoch rodičov sa jedná.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

V.

 **Gestorský výbor** na základe stanovísk výborov k vládnemu návrhu zákona, ktorým sa mení a dopĺňa **zákon č. 161/2015 Z. z. Civilný mimosporový poriadok** v znení neskorších predpisov a ktorým sa menia a dopĺňajú niektoré zákony (tlač 1034) odporúča Národnej rade Slovenskej republiky predmetný vládny návrh zákona **schváliť.**

**Spoločná správa** výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa **zákon č. 161/2015 Z. z. Civilný mimosporový poriadok** v znení neskorších predpisov a ktorým sa menia a dopĺňajú niektoré zákony v druhom čítaní (tlač 1034a) bola schválená uznesením Ústavnoprávneho výboru Národnej rady Slovenskej republiky č. z 13. septembra 2022.

Týmto uznesením výbor zároveň poveril spoločného spravodajcu **Michala Luciaka,** aby na schôdzi Národnej rady Slovenskej republiky informoval o výsledku rokovania výborov a pri  rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Milan Vetrák v. r.

 predseda Ústavnoprávneho výboru

 Národnej rady Slovenskej republiky

Bratislava 13. septembra 2022